अधिकारियों ने बताया कि फरीदाबाद में वायु गुणवत्ता सूचकांक 401 रहा जो ‘‘गंभीर स्थिति’’ के आस पास है। उन्होंने बताया कि चंडीगढ़ में वायु गुणवत्ता सूचकांक 155 है जो ‘‘मध्यम’’ स्थिति में है । पंजाब प्रदूषण नियंत्रण बोर्ड के मुख्य पर्यावरणीय अभियंता करूणेश गर्ग ने बताया, ‘‘पिछले साल की दीपावली के समय से अगर आप वायु गुणवत्ता स्तर की तुलना करेंगे तो इस साल प्रदूषण स्तर 25 से 30 फीसदी कम है। इस साल वायु गुणवत्ता कहीं बेहतर है।’’